CELEX: 62014TN0697
Language: hu
Date: 2014-09-29 00:00:00
Title: T-697/14. sz. ügy: 2014. szeptember 29-én benyújtott kereset – MIP Metro kontra OHIM – Associated Newspapers (METRO)

17.11.2014   
            
            
               HU
            
            
               Az Európai Unió Hivatalos Lapja
            
            
               C 409/59
            
         2014. szeptember 29-én benyújtott kereset – MIP Metro kontra OHIM – Associated Newspapers (METRO)
   (T-697/14. sz. ügy)
   2014/C 409/80
   A keresetlevél nyelve: német
   
      Felek
   
   
      Felperes: MIP Metro Group Intellectual Property GmbH & Co. KG (Düsseldorf, Németország) (képviselők: J. Plate és R. Kaase ügyvédek)
   
      Alperes: Belső Piaci Harmonizációs Hivatal (védjegyek és formatervezési minták) (OHIM)
   
      A másik fél a fellebbezési tanács előtti eljárásban: Associated Newspapers Ltd (London, Egyesült Királyság)
   
      Kereseti kérelmek
   
   A felperes azt kéri, hogy a Törvényszék:
   
               —
            
            
               helyezze hatályon kívül a Belső Piaci Harmonizációs Hivatal (védjegyek és formatervezési minták) (OHIM) ötödik fellebbezési tanácsának 2014. július 29-i határozatát (R 606/2013-5. sz. ügy), amennyiben ez a határozat hatályon kívül helyezi a felszólalási osztály 2013. március 4-i, a 7 79  116. sz. „METRO” uniós védjegybejelentéssel szembeni felszólalásra vonatkozó határozatát, és az ügyet vizsgálat és határozathozatal céljából visszaküldi a felszólalási osztályhoz;
            
         
               —
            
            
               az alperest kötelezze az eljárás költségeinek viselésére, a fellebbezési eljárás költségeit is beleértve.
            
         
      Jogalapok és fontosabb érvek
   
   
      A közösségi védjegy bejelentője: a felperes.
   
      Az érintett közösségi védjegy: a „METRO” szóelemet tartalmazó ábrás védjegy a 9., 16., 35., 36., 38., 39., 41. és 42. osztályba tartozó áruk és szolgáltatások vonatkozásában – 7 79  116. sz. közösségi védjegybejelentés.
   
      A felszólalási eljárásban hivatkozott védjegy vagy megjelölés jogosultja: a fellebbezési tanács előtti eljárásban részt vevő másik fél.
   
      A hivatkozott védjegy vagy megjelölés: a „METRO” nemzetközi szóvédjegy.
   
      A felszólalási osztály határozata: a felszólalási osztály a felszólalást elutasította.
   
      A fellebbezési tanács határozata: a fellebbezési tanács a felszólalási osztály határozatát hatályon kívül helyezi, és visszaküldi az ügyet a felszólalási osztályhoz.
   
      Jogalapok: a 40/94 rendelet 74. cikke (2) bekezdésének megsértése.